
[bookmark: _GoBack]Hol az emberiesség esszenciája, amikor minden egyes nap roma személyeket rekesztenek ki a társadalomból, mások pedig pusztán bőrszínük vagy vallásuk miatt ütköznek korlátokba?
Ursula von der Leyen, a Bizottság elnöke, Az Unió helyzete (2020)

Európának kötelessége megvédenie a kisebbségeket a rasszizmustól és a hátrányos megkülönböztetéstől. A cigányellenesség helyébe a nyitottságot és az elfogadást, a gyűlöletbeszéd és a gyűlölet-bűncselekmények helyébe a toleranciát és az emberi méltóság tiszteletben tartását, a megfélemlítés helyébe pedig a holokauszttal kapcsolatos oktatást kell állítanunk. Mindenekelőtt a sokféleséget kell előmozdítanunk, mert ez egy csodálatos ajándék, amely Európát erőssé és ellenállóvá teszi. A Bizottság ezért felkér minden tagállamot arra, hogy csatlakozzon a nagy számú roma etnikai kisebbségeinket szembetűnően sújtó rasszizmus és a hátrányos megkülönböztetés felszámolását célzó vállaláshoz. Sürgetjük a tagállamokat, hogy kötelezzék el magukat a romák egyenlőségének, társadalmi befogadásának és részvételének előmozdítását célzó új uniós stratégiai keretrendszer mellett, hogy előmozdítsák a társadalmi méltányosságot és a valamennyi értelemben vett nagyobb egyenlőséget.
Ursula von der Leyen elnök, Vera Jourová alelnök és Helena Dalli biztos nyilatkozata
a 2020. évi roma holokauszt emléknapot megelőzően

I. 	BEVEZETÉS 
Az egyenlőségközpontú Unió építése a Bizottság egyik fő prioritása. Az EU rendelkezik a valódi egyenlőségközpontú Unió kialakításához szükséges jogi eszközökkel és átfogó szakpolitikákkal. Ugyanakkor, amint azt az EU 2020–2025-ös időszakra vonatkozó, rasszizmus elleni cselekvési terve[footnoteRef:1] hangsúlyozza, továbbra is tapasztalható faji vagy etnikai származás alapján történő hátrányos megkülönböztetés. Ez különösen igaz a romákra[footnoteRef:2], akik továbbra is gyakran marginalizált helyzetben vannak. A kontinens 10–12 millió főre becsült roma népességéből sokan[footnoteRef:3] szenvednek a mindennapokban hátrányos megkülönböztetéstől, cigányellenességtől[footnoteRef:4] és társadalmi-gazdasági kirekesztéstől. [1:  	Egyenlőségközpontú Unió: az EU rasszizmus elleni cselekvési terve a 2020–2025-ös időszakra COM(2020) 565 final.]  [2:  	A „romákra” való hivatkozás gyűjtőfogalomként a különböző roma származású emberek széles körét öleli fel, mint például: roma, szintó, kale, romnicsel, beás/rudari. Kiterjed továbbá olyan csoportokra is, mint az askáli, egyiptomi, jenis, dom, lom, rom és abdál népesség, valamint a nomád életmódot folytató etnikai csoportokra és a „Gens du voyage” közigazgatási megnevezés alá tartozókra, és minden olyan emberre, aki cigánynak vallja magát, anélkül, hogy a gyűjtőfogalom használata tagadná e csoportok sajátosságait.]  [3:  	Az Európa Tanács 2012. évi becslései. ]  [4:  	A cigányellenesség (a romákkal szembeni rasszizmus egy fajtája) történelmi gyökerekkel rendelkező strukturális jelenség, amely intézményi, társadalmi és interperszonális szinteken jelenik meg. Abból ered, ahogyan a többség látja és kezeli azokat, akiket „cigánynak” tart. A „másként való megjelölés” folyamatában gyökerezik, amely negatív és ugyanakkor pozitív, egzotizáló sztereotípiákra is épül. Bár konszenzus van a cigányellenesség felfogása tekintetében azok között, akik a vele szembeni küzdelem megerősítésének szükségességét hirdetik, a fogalommal kapcsolatban mégis vita folyik. Az Európai Parlament (2015-ös, 2017-es és 2019-es, valamint 2020-as állásfoglalásában), a Bizottság (2015 és 2019 közötti éves közleményeiben és 2018-as következtetéseket tartalmazó dokumentumában), a Tanács 2013-as ajánlásában és 2016-os következtetéseiben), továbbá az Európa Tanács a cigányellenességet a társadalmi befogadás akadályaként ismerte el, és ezzel elismerte a vele szembeni küzdelem fontosságát is. A Bizottság az Alliance against Antigypsyism (cigányellenesség elleni szövetség) meghatározását alkalmazza, elfogadja azonban, hogy a különböző nemzeti kontextusokban különböző kifejezések lehetnek megfelelőek.] 

A Bizottság 2011-ben elfogadta a nemzeti romaintegrációs stratégiák 2020-ig tartó időszakra szóló uniós keretrendszerét[footnoteRef:5]. Ez elsősorban a romák unióbeli és bővítési országokbeli társadalmi-gazdasági kirekesztésének kezelését célozza az oktatáshoz, a foglalkoztatáshoz, az egészséghez és a lakhatáshoz való egyenlő hozzáférés előmozdítása révén. Felkérte a tagállamokat, hogy dolgozzanak ki nemzeti romaintegrációs stratégiákat, jelöljenek ki nemzeti roma kapcsolattartó pontokat[footnoteRef:6] és határozzanak meg nemzeti szintű célokat. Két évvel később a Tanács a romák integrációját célzó hatékony tagállami intézkedésekről szóló ajánlást fogadott el, amely útmutatást nyújtott a tagállamoknak arra vonatkozóan, hogyan erősítsék meg nemzeti stratégiáik végrehajtását[footnoteRef:7]. A nyugat-balkáni régió önkéntesen vállalta, hogy megfelel a 2020-ig tartó időszakra szóló nemzeti romaintegrációs stratégiák uniós keretrendszerének. [5:  	COM(2011) 173 végleges.]  [6:  	A nemzeti romastratégia keretében a roma kapcsolattartó pontként való fellépésre kijelölt, a stratégia nemzeti szintű fejlesztésének és végrehajtásának koordinálására felhatalmazott nemzeti képviselők. Az uniós keret elfogadását követően valamennyi tagállamban kijelölték őket, Málta kivételével, ahol nem él roma közösség. ]  [7:  	A Tanács ajánlása (2013. december 9.) a romák integrációját célzó hatékony tagállami intézkedésekről (HL C 378/1, 2013.12.24.).] 

Ez a két eszköz fontos volt[footnoteRef:8] a tekintetben, hogy kiemelt helyet biztosított a romák társadalmi befogadásának az uniós és nemzeti programokban, valamint mobilizálta az uniós szakpolitikai, jogi és finanszírozási eszközöket. Azonban a roma integráció terén elért haladás az elmúlt 10 évben korlátozott volt, még akkor is, ha jelentős különbségek vannak a szakpolitikai területek és az országok között[footnoteRef:9]. A legjelentősebb haladást az oktatás terén sikerült elérni, különösen a korai iskolaelhagyás csökkentésének, valamint a kisgyermekkori nevelésben és gondozásban és a kötelező nevelés-oktatásban való részvétel növelésének köszönhetően. Ugyanakkor nőtt a roma tanulók oktatási szegregációjával kapcsolatos esetek száma[footnoteRef:10]. A romák szegénység kockázatának való kitettsége és saját megítélésük szerinti egészségi állapota javult, de orvosi ellátásuk továbbra is korlátozott. A munkaerőpiacra való belépés nem javult, és a nem foglalkoztatott, oktatásban és képzésben nem részesülő fiatal romák aránya még nőtt is. A lakhatási helyzet továbbra is nehéz, különösen a nem megfelelő és szegregált lakhatás miatt. Úgy tűnik, hogy némileg csökkent a romák hátrányos megkülönböztetéssel kapcsolatos tapasztalatainak száma, és javult a romák általános népesség általi elfogadottsága. Azonban a cigányellenesség, a gyűlölet-bűncselekmények, a romákat, különösen a nőket és gyermekeket érintő emberkereskedelem továbbra is komoly aggodalomra ad okot[footnoteRef:11].  [8:  	Amint azt a keretrendszer értékelése kimutatta: COM(2018) 785 final, SWD(2018) 480 final.]  [9:  	Jelentés a nemzeti romaintegrációs stratégiák uniós keretrendszerének félidős értékeléséből levont tanulságokról, COM(2018) 785 final.]  [10:  	A személyek közötti, faji vagy etnikai származásra való tekintet nélküli egyenlő bánásmód elvének alkalmazásáról szóló, 2000. június 29-i 2000/43/EK tanácsi irányelv (faji egyenlőségről szóló irányelv) értelmében a Bizottság három országgal szemben (CZ, HU és SK) kötelezettségszegési eljárást indított a roma gyermekek iskolai szegregációja miatt.]  [11:  	Jelentés a nemzeti romaintegrációs stratégiák uniós keretrendszerének félidős értékeléséből levont tanulságokról, COM(2018) 785 final.] 

A nemzeti romaintegrációs stratégiák uniós keretrendszerének következtetései lehetőséget nyújtanak e tartós hiányosság kezelésére irányuló fellépések megerősítésére. Ez annál is inkább fontos, hogy a Covid19-világjárvány rávilágított arra, hogy a kirekesztett és marginalizált roma közösségek rendkívüli kitettek a negatív egészségügyi és társadalmi-gazdasági hatásoknak.
Ez a közlemény a nagyobb és gyorsabb előrehaladás érdekében új uniós romastratégiai keretet határoz meg, és előremozdítja az egyenlőséget, a társadalmi-gazdasági befogadást és a romák hathatós részvételét. Miközben a tagállamok a frontvonalon küzdenek azért, hogy valódi változást érjenek el a romák helyzetében, ami erőteljesebb politikai elkötelezettséget követel meg, az EU abban segítheti őket, hogy hatékony megközelítést dolgozzanak ki, és biztosíthatja számukra a megfelelő eszközöket. Ez a stratégiai keretrendszer az előző keretrendszer értékelésének megállapításaiból, a széles körű konzultációkból[footnoteRef:12], a nemzeti stratégiák végrehajtásának éves értékeléseiből[footnoteRef:13], valamint a korábbi intézkedések korlátozott hatékonysága okainak elemzéséből[footnoteRef:14] merít. Választ ad az Európai Parlament, a Tanács és a civil társadalom megerősített, 2020 utáni időszakra vonatkozó uniós kezdeményezésekre[footnoteRef:15] irányuló felhívásaira. Felismeri, hogy nem minden romát érint a társadalmi kirekesztés, de valamennyien szenvedhetnek a hátrányos megkülönböztetéstől és a társadalmi szerepvállalás lehetőségének hiányától. Interszekcionális megközelítést alkalmaz, amely érzékeny az etnikai származásnak az identitás más aspektusaival való kombinációjára és azokra a módokra, amelyeken e metszéspontok hozzájárulnak a hátrányos megkülönböztetés egyedi tapasztalataihoz[footnoteRef:16].  [12:  	Lásd az SWD(2020) 530 final kísérő dokumentum 1. mellékletét.]  [13:  	COM(2019) 406, SWD(2019)320, összes éves jelentés.]  [14:  	A meta-evaluation of interventions for Roma inclusion (A romák befogadását célzó beavatkozások metaértékelése).]  [15:  	Lásd: Európai Parlament 2020 2019, Tanács, civil társadalom.]  [16:  	 Az Európai Unió működéséről szóló szerződés (EUMSZ) 10. cikke kimondja, hogy „Politikái és tevékenységei meghatározása és végrehajtása során az Unió küzd mindenfajta nemen, faji vagy etnikai származáson, valláson vagy meggyőződésen, fogyatékosságon, életkoron vagy szexuális irányultságon alapuló megkülönböztetés ellen”. A Nemek Közötti Egyenlőség Európai Intézete az „interszekcionalitást” úgy határozza meg, mint „elemző eszközt annak tanulmányozására, megértésére és megválaszolására, hogy a biológiai és a társadalmi nem milyen interszekcióban áll más személyes jellemzőkkel/identitásokkal, és ezek az interszekciók hogyan járulnak hozzá a hátrányos megkülönböztetés egyedi tapasztalataihoz”. Ez a fogalommeghatározás a hátrányos megkülönböztetés bármely formájára egyaránt alkalmazandó.] 

Ez az uniós romastratégiai keret több más kezdeményezéshez is hozzájárul. Közvetlenül hozzájárul a rasszizmus elleni uniós cselekvési tervhez, a szociális jogok európai pilléréhez[footnoteRef:17], valamint az ENSZ 2030-ig tartó időszakra szóló menetrendjéhez és a fenntartható fejlődési célokhoz[footnoteRef:18]. [17:  	Az 1. (színvonalas és inkluzív oktatás), a 3. (esélyegyenlőség) és a 20. (alapvető szolgáltatásokhoz való hozzáférés) elv különösen fontos a romák esetében, és mind a célzott, mind az általános intézkedések tekintetében meghatározza az uniós pénzeszközök felhasználását.]  [18:  	A menetrend célja, hogy „senki ne maradjon ki”, és az európai romák helyzetén jelentős mértékben lehet még javítani. A romák helyzetének javításával az EU közelebb kerülhet a fenntartható fejlődési célok (SDG) eléréséhez. Az 1–2. (a szegénység és az éhezés csökkentése), a 3–4. (az egészség és jóllét, valamint a színvonalas oktatás támogatása mindenki számára), a 6–7. (a tiszta vízhez, a megfelelő higiéniás létesítményekhez, valamint a megfizethető és tiszta energiához való hozzáférés), a 10–11. (az országokon belüli és országok közötti egyenlőtlenségek csökkentése, valamint befogadó és fenntartható városok és közösségek) és a 16. (befogadó társadalmak, igazságszolgáltatáshoz való hozzáférés mindenki számára, valamint hatékony, elszámoltatható és befogadó intézmények) fenntartható fejlődési cél különösen fontos belépési pont.] 

A méltányosság és a befogadás megvalósítása az erőforrások nagyobb mértékű felhasználását és jobb elosztását, valamint a roma közösségek, valamennyi kormányzati szint, ágazat és érdekelt fél (nemzeti kormányok, uniós intézmények, nemzetközi szervezetek, civil társadalom, valamint az ipar és a tudományos élet) bevonását és partnerségét követeli meg. Különösen fontos az európai és a nemzeti szint közötti szoros együttműködés. Uniós szinten ez a stratégiai keret ambiciózus közös célkitűzéseket és célokat határoz meg. Nemzeti szinten a kormányoknak erős romastratégiai kereteket kell kidolgozniuk, hosszú távú kötelezettségvállalásokat kell tenniük, és szorosan együtt kell dolgozniuk az uniós intézményekkel a romák egyenlősége, társadalmi befogadása és részvétele terén. A 2016-os tanácsi következtetésekben[footnoteRef:19] javasoltaknak megfelelően a Bizottság a 2013-as tanácsi ajánlás felülvizsgálatát és felváltását célzó javaslatot fogad el. [19:  	A Tanács 2016-os következtetéseiben azt kérte a Bizottságtól, hogy tegyen javaslatot egy 2020 utáni időszakra vonatkozó kezdeményezésre, amely tartalmazzon a 2013-as tanácsi ajánlás felülvizsgálatára vonatkozó javaslatot is: A romaintegrációs folyamat felgyorsítása.] 

II. 	A ROMÁK EGYENLŐSÉGÉNEK, TÁRSADALMI BEFOGADÁSÁNAK ÉS RÉSZVÉTELÉNEK ELŐMOZDÍTÁSÁT CÉLZÓ KÖZÖS CÉLKITŰZÉSEK 
A jelenlegi keretrendszer értékelése, valamint az abból az Európai Parlament, a Tanács, továbbá több európai és nemzeti civil szervezet által levont következtetések[footnoteRef:20] rámutattak a romák egyenlőségének, társadalmi befogadásának és részvételének előmozdítását célzó kötelezettségvállalás mind uniós, mind nemzeti szintű megújításának és megerősítésének szükségességére. Megerősített kötelezettségvállalás szükséges a hátrányos megkülönböztetés – ezen belül a cigányellenesség – leküzdése, valamint a romák oktatás, foglalkoztatás, egészségügy és lakhatás terén megvalósuló befogadásának javítása érdekében[footnoteRef:21]. A romákat be kell vonni, az intézkedések tervezésétől azok végrehajtásáig. A fellépésnek egyúttal el kell ismernie a roma népességet alkotó egyes csoportok sokféleségét és azt, hogy szükségleteik sem azonosak.  [20:  	Az Európai Parlament 2020. szeptember 17-i állásfoglalása a nemzeti romaintegrációs stratégiák végrehajtásáról: a roma származású személyekkel szembeni negatív hozzáállás elleni küzdelem Európában (P9_TA(2020)0229); Az Európai Parlament állásfoglalása (2019. február 12.) a nemzeti romaintegrációs stratégiák 2020 utáni megerősített uniós stratégiai keretrendszerének, valamint a cigányellenességgel szembeni küzdelem fokozásának szükségességéről (P8_TA(2019)0075); A jólléti gazdaságról szóló 2019. október 24-i EPSCO tanácsi következtetések (13432/19) felhívják a Bizottságot a romák befogadására vonatkozó kötelezettségvállalás megújítására. Ezenkívül a nemzeti romaintegrációs stratégiák uniós keretrendszeréről 2019. március 4–5-én Bukarestben tartott magas szintű konferencián a résztvevők felkérték a Bizottságot, hogy javasoljon egy új, ambiciózus, a 2020 utáni időszakra vonatkozó keretrendszert, a tagállamokat és a bővítési országokat pedig a roma integrációval kapcsolatos kötelezettségvállalásaik megerősítésére szólították fel. Information from the Presidency (Az elnökség tájékoztatása) (7003/19, 2019.3.14.).]  [21:  	A 2020 utáni uniós keretrendszer cigányellenességgel és hátrányos megkülönböztetéssel szembeni küzdelemre irányuló erősebb fókuszának szükségességével kapcsolatban lásd a konferenciát követően kidolgozott, „How to address anti-Gypsyism in a post-2020 EU Roma Framework?” (Hogyan kezeljük a cigányellenességet a 2020 utáni időszakra vonatkozó uniós roma keretben?) c. szakértői ajánlásokat. (Bécs, 2018.11.27).] 

Ezért a Bizottság hét célkitűzést határoz meg uniós szinten a 2030-ig terjedő időszakra. Közülük három célkitűzés horizontális az egyenlőség, a társadalmi befogadás és a részvétel terén. A többi négy célkitűzés ágazati jellegű, és az oktatás, a foglalkoztatás, a lakhatás és az egészségügy területét érinti. E célkitűzések hatékony megvalósítása érdekében biztosítani kell, hogy haladás mérhető legyen. Ezért, és most először, a Bizottság kiemelt mennyiségi uniós célokat javasol e célkitűzések elérésének nyomon követésére. Bár ezek a célok 2030-ra minimálisan elérendő előrehaladást határozzák meg, a hosszú távú cél továbbra is a tényleges egyenlőség biztosítása, valamint a romák és az általános népesség közötti különbségek megszüntetése marad. Ezek a célok a roma közösségekben végzett felmérések tapasztalatainak gyümölcsei, és egy, az Európai Unió Alapjogi Ügynökségét (FRA), a tagállamokat, valamint a roma és a romákat támogató civil szervezeteket bevonó, részletes konzultációból erednek[footnoteRef:22]. Az alábbi ábrák a hét célkitűzést, az uniós szintű célértékeket, az elérendő haladást és a jelenlegi helyzetet mutatják be[footnoteRef:23].  [22:  	Lásd: SWD(2020) 530 final kísérő dokumentum. ]  [23:  	A mutatócímkékre és az adatforrásokra vonatkozó további információkat lásd a 2. mellékletben és a romamutatókkal és beszámolással foglalkozó (az Európai Unió Alapjogi Ügynöksége (FRA) által koordinált, a nemzeti roma kapcsolattartó pontokat, a nemzeti statisztikai hivatalokat és a Bizottságot tömörítő) munkacsoport által kidolgozott „Monitoring framework for a post-2020 EU initiative on Roma equality, inclusion and participation” (A romák egyenlőségének, társadalmi befogadásának és részvételének előmozdítását célzó, 2020 utáni időszakra vonatkozó uniós kezdeményezésre vonatkozó monitoringkeret) c. dokumentumban. ] 

TÉNYLEGES EGYENLŐSÉG, TÁRSADALMI BEFOGADÁS ÉS RÉSZVÉTEL BIZTOSÍTÁSA
HORIZONTÁLIS CÉLKITŰZÉSEK ÉS CÉLOK 2030-IG
Vörös: 2030-ig minimálisan elérendő, haladásra vonatkozó uniós szintű cél
Zöld: 2030-ra a romák tekintetében elérendő, minimális haladás
Kék: Rendelkezésre álló legfrissebb adat, amely alapján a haladás mérhető

1.  A cigányellenesség és hátrányos megkülönböztetés elleni küzdelem és megelőzésük
A hátrányos megkülönböztetést elszenvedő romák arányát legalább a felére kell csökkenteni
· annak biztosítása érdekében, hogy 2030-ra a romák kevesebb mint 13 %-a tapasztaljon hátrányos megkülönböztetést
· a romák hátrányos megkülönböztetést tapasztalt aránya: 
26 % (elmúlt 12 hónap), 41 % (elmúlt 5 év)
Az általános népesség azon arányának legalább egyharmaddal csökkentése, amely kényelmetlenül érzi magát, ha roma szomszédai vannak
· annak biztosítása érdekében, hogy 2030-ra az általános népesség kevesebb mint 30 %-a érezze kényelmetlenül magát, ha roma szomszédja van
· az általános népesség azon aránya, amely kényelmetlenül érzi magát, ha roma szomszédai vannak: 46 %
2.  A szegénység és a társadalmi kirekesztés csökkentése a romák és az általános népesség közötti 
társadalmi-gazdasági különbségek enyhítése érdekében
A romák és az általános népesség közötti szegénységi rés legalább felére szűkítése
· annak biztosítása érdekében, hogy 2030-ra a romák többsége kikerüljön a szegénységből
·  „a szegénység kockázatának kitettek” aránya: romák: 80 %; általános népesség: 16,8 % (eltérés: 63,2 százalékpont)
A roma gyermekek és más gyermekek közötti szegénységi rés legalább felére szűkítése
· annak biztosítása érdekében, hogy 2030-ra a roma gyermekek többsége kikerüljön a szegénységből
· roma gyermekek: 85 %; gyermekek általában: 19,6 % (eltérés: 65,4 százalékpont)
3.  A részvétel előmozdítása a társadalmi szerepvállalás lehetővé tétele, együttműködés és bizalom révén
Legalább 90 NGO bevonása és alkalmassá tétele a roma civil társadalom koordinált, uniós szintű nyomon követésébe
· A Roma civil társadalmi ellenőrzés projektbe bevont NGO-k száma 85
A roma NGO-k, mint a nemzeti monitoringbizottságok teljes jogú tagjai 
részvételének biztosítása a roma közösségek szükségleteit 
kezelő összes programban
Azon romák arányának megkétszerezése, akik bejelentést tesznek, ha hátrányos megkülönböztetést tapasztalnak 
· annak biztosítása érdekében, hogy 2030-ra a roma áldozatok legalább 30 %-a jelentse a hátrányos megkülönböztetést
· azok aránya, akik jelentették az általuk legutóbb tapasztalt hátrányos megkülönböztetési esetet (bármely téren) az elmúlt 5 évben: 16 %
A romák helyi, regionális, nemzeti és uniós szintű 
politikai életben való részvételének ösztönzése 
(a jelentős roma népességgel rendelkező tagállamokban)
· annak biztosítása érdekében, hogy szavazóként nyilvántartásba vetessék magukat, szavazzanak, és jelöltként induljanak


További mutatók állnak feltérképezés alatt[footnoteRef:24].
 [24:  	Az FRA által koordinált, romamutatókkal és beszámolással foglalkozó munkacsoport más mutatókat is vizsgál. Ezek többek között az anyagi és szociális nélkülözésre, az egészségügyi ellátáshoz és szociális szolgáltatásokhoz való hozzáférésre és a lakhatási szegregációra vonatkoznak.] 
6. A romák egészségének javítása és a színvonalas egészségügyi ellátáshoz és szociális szolgáltatásokhoz való tényleges, egyenlő hozzáférés javítása
A várható élettartam terén tapasztalható különbség legalább felére csökkentése
·  annak biztosítása érdekében, hogy 2030-ra a roma nők és férfiak 5 évvel tovább éljenek
· a születéskor várható élettartam terén meglévő különbség (általános népesség és romák között): roma nők: 10,4 év; roma férfiak: 10,2 év
5. A színvonalas és fenntartható foglalkoztatáshoz való tényleges egyenlő hozzáférés növelése
A foglalkoztatási különbség legalább felére csökkentése
· annak biztosítása érdekében, hogy 2030-ra a romák legalább 60 %-a rendelkezzen fizetett munkával
· fizetett foglalkoztatás: romák: 43 %; általános népesség: 73,1 % (eltérés: 30,1 százalékpont)
A nemek közötti foglalkoztatási különbség legalább felére csökkentése a romák körében 
· annak biztosítása érdekében, hogy 2030-ra a roma nők legalább 45 %-a rendelkezzen fizetett munkával
· nemek közötti foglalkoztatási különbség – romák: 27 százalékpont (nők: 29 %, férfiak: 56 %); nemek közötti foglalkoztatási különbség az általános népesség körében: 11,7 százalékpont (nők: 67,2 %, férfiak: 78,9 %)
A NEET-arány legalább felére csökkentése 
· annak biztosítása érdekében, hogy 2030-ra háromból kevesebb mint egy roma fiatal tartozzon a foglalkoztatásban, oktatásban vagy képzésben részt nem vevők közé
· NEET-arány (16–24 évesek): romák: 62 %; általános népesség: 10,1 % (eltérés: 51,9 százalékpont)
7. A megfelelő deszegregált lakhatáshoz és alapvető szolgáltatásokhoz való tényleges, egyenlő hozzáférés növelése
Az elégtelen lakáskörülmények terén meglévő különbség legalább harmadával csökkentése 
· annak biztosítása érdekében, hogy 2030-ra a romák többsége ne szembesüljön elégtelen lakáskörülményekkel
· elégtelen lakáskörülmények: romák: 61 %; általános népesség: 17,9 % (különbség: 43,1 százalékpont)
4.  A színvonalas, inkluzív többségi oktatáshoz való ténylegesen egyenlő hozzáférés javítása
Annak biztosítása, hogy a romák legalább 95 %-a hozzáférjen vezetékes vízhez
· vezetékes vízhez való hozzáférés a lakásban: romák: 70 %, általános népesség: 97,7 %
A kisgyermekkori nevelésben és gondozásban való részvétel terén meglévő különbségek legalább felére csökkentése 
· annak biztosítása érdekében, hogy 2030-ra a roma gyermekek legalább 70 %-a részt vegyen az iskola előtti nevelésben
· Kisgyermekkori nevelés és gondozás (3+): romák: 42 %; teljes népesség: 92,2 % (eltérés: 50,2 százalékpont)
A szegregáció felszámolása érdekében tett erőfeszítések a szegregált általános iskolákba járó roma gyermekek számának legalább felére való csökkentése révén (a jelentős roma népességgel rendelkező tagállamokban)
· annak biztosítása érdekében, hogy 2030-ra ötből kevesebb mint egy roma gyermek járjon olyan iskolába, ahol a gyermekek többsége vagy valamennyi gyermek roma
· Olyan iskolába járó roma gyermekek aránya, ahol a gyermekek többsége vagy valamennyi gyermek roma: 44 %
A felső középfokú végzettségek terén meglévő különbségek legalább egyharmaddal való csökkentése
· annak biztosítása érdekében, hogy 2030-ra a roma fiatalok többsége legalább felső középfokú végzettséget szerezzen
· felső középfokú vagy annál magasabb végzettség megszerzése: romák: 28 %; teljes népesség: 83,5 % (eltérés: 55,5 százalékpont) 
A szűk lakásban élők aránya terén meglévő különbség legalább felére csökkentése
· annak biztosítása érdekében, hogy 2030-ra a romák többsége ne lakjon túlzsúfolt háztartásokban
· szűk lakásban élők aránya: romák: 78 %; általános népesség: 17,1 % (eltérés: 60,9 százalékpont)
ÁGAZATI CÉLKITŰZÉSEK 

III. 	MEGÚJULT ÉS MEGERŐSÍTETT NEMZETI FELLÉPÉS AZ EGYENLŐSÉG, A TÁRSADALMI BEFOGADÁS ÉS RÉSZVÉTEL ÉRDEKÉBEN
E stratégiai keret célkitűzéseinek eléréséhez mind uniós, mind pedig nemzeti szintű fellépésre szükség van. Ez az egymást kiegészítő megközelítés az egyetlen módja annak, hogy tényleges változást lehessen előidézni. Nagyrészt a tagállamok hatáskörébe tartoznak az e keret által érintett területek, és strukturált megközelítésre van szükség. Bár a romák helyzete országonként eltérő, nemzeti szinten növelni kell az elkötelezettséget és a kiszámíthatóságot, hogy valódi változást lehessen elérni a romák mindennapi életében. Ez magában foglalja a civil társadalom és az összes érdekelt fél bevonását a nemzeti romastratégiai keretek kialakításába.
	A nemzeti szintű fellépés előmozdítása a nemzeti romastratégiai kereteken keresztül
A tagállamoknak nemzeti romastratégiai kereteket kell kialakítaniuk, elfogadniuk és végrehajtaniuk, amelyeknek az alábbiakat kell tartalmazniuk:
· közös vonások 
· minimális kötelezettségvállalások, amelyek mindenkire alkalmazandók
· lehetséges további kötelezettségvállalások a nemzeti helyzettől függően
· ambiciózusabb kötelezettségvállalások azon tagállamok esetében, ahol nagy roma közösségek élnek
Az e tételekre vonatkozó javaslatok az alábbiakban láthatók. Ahol lehetséges, konkrét nemzeti célszámokat kell meghatározni. A Bizottság minden szükséges iránymutatással segíteni fogja ezt a folyamatot. Ezenkívül támogatja 
a nemzeti intézkedéseket, beleértve az egyenlőségről szóló jogszabályok végrehajtását, a romák egyenlőségének általános érvényesítését, az integrációt és az uniós szakpolitikai kezdeményezésekben való részvételt, valamint a romáknak szóló és a cigányellenességgel szembeni küzdelmet segítő uniós források mozgósítását.
A tagállamoknak 2021 szeptemberéig kell befejezniük e nemzeti keretek kidolgozását, és megosztaniuk azokat a Bizottsággal.



E közleménnyel együtt a Bizottság elfogadja a romák egyenlőségéről, társadalmi befogadásáról és részvételéről szóló tanácsi ajánlásra irányuló javaslatot, amely meghatározza a tagállamok által az uniós célkitűzések elérése érdekében bevezetendő konkrét intézkedések jegyzékét. A kettő tehát kiegészíti egymást. A javasolt ajánlás segíti az érdekelt felek kapacitásépítését és a köztük lévő partnerséget, beleértve a roma kapcsolattartó pontokat, az egyenlőséggel foglalkozó szervezeteket, a civil társadalmat, valamint a regionális és helyi szereplőket. Továbbá iránymutatást nyújt az uniós és nemzeti források hatékonyabb felhasználásának biztosításához, valamint a nemzeti romastratégiai keretek hatékony nemzeti nyomon követéséhez, jelentéséhez és értékeléséhez.
III.1. Iránymutatás a közös, de differenciált megközelítést követő nemzeti fellépésről
Annak érdekében, hogy segíteni lehessen a tagállamoknak az érdemi és hatékony nemzeti romastratégiai keretek kialakításában, a Bizottság számos közös vonást, valamint minimális kötelezettségvállalást javasol az összes nemzeti romastratégiai keret tekintetében. Ezenkívül mivel a romák aránya, valamint helyzetük tagállamonként jelentősen eltérő, a Bizottság további és még inkább célzott kötelezettségvállalásokat javasol. Elismeri a tagállamokban fennálló helyzetek sokszínűségét, és lehetővé teszi a közös, mégis differenciált megközelítést. 
A Bizottság egyrészt azt javasolja, hogy minden nemzeti romastratégiai keret rendelkezzen az alábbi közös vonásokkal:
· Az egyenlőségre helyezett hangsúly megerősítése a társadalmi befogadás szempontú megközelítés kiegészítése érdekében: Továbbra is kulcsfontosságú a romák társadalmi befogadása szempontjából, hogy integrált megközelítést alkalmazva foglalkozzanak a négy szakpolitikai területtel (oktatás, foglalkoztatás, egészségügy és lakhatás), azonban egyértelmű hangsúlyt kell helyezni az egyenlőségre is. Különösen a hátrányos megkülönböztetéssel és a cigányellenességgel szembeni küzdelmet kell fő célkitűzésként és átfogó prioritásként kezelni az egyes szakpolitikai területeken, kiegészítve ezzel a társadalmi befogadás szempontú megközelítést. A közös hangsúlynak biztosítania kell, hogy a romák ténylegesen hozzáférjenek a gazdasági és társadalmi igazságossághoz és az esélyegyenlőséghez.
· A részvétel előmozdítása a társadalmi szerepvállalás lehetővé tételén, az együttműködésen és a bizalmon keresztül: A romák érdemi részvételét a szakpolitikai döntéshozatal valamennyi szintjén biztosítani kell. Elő kell mozdítani a romák politikai, gazdasági és kulturális szerepvállalását, hogy a társadalom teljes jogú tagjainak érezhessék magukat. Biztosítani kell a társadalmi szerepvállalás elősegítését és a romák, a civil társadalom és a nemzeti hatóságok kapacitásépítését, valamint együttműködést és bizalmat kell kialakítani az érdekelt felek, továbbá a roma és nem roma közösségek között.
· A romák közötti sokszínűség tükrözése: A tagállamoknak biztosítaniuk kell, hogy stratégiai kereteik kiterjedjenek a területükön élő valamennyi romára, és az interszekcionális megközelítés révén tükrözzék a különböző csoportok szükségleteit. Nem szabad megfeledkezniük arról, hogy az identitás különböző aspektusai összeadódva miként fokozhatják a hátrányos megkülönböztetést. Mennyiségi és/vagy minőségi célokat kell meghatározniuk annak érdekében, hogy az életkorral, társadalmi nemmel, szexuális irányultsággal, mobilitással és egyéb személyes jellemzőkkel kapcsolatos sokszínűség tükröződjön. 
· A horizontális kezelés, valamint a romák kifejezett, de nem kizárólagos megcélzásának összehangolása[footnoteRef:25]: A nemzeti romastratégiai kereteknek össze kell hangolniuk a horizontális kezelést, valamint a kifejezett, de nem kizárólagos célzottságot, ezáltal biztosítva, hogy a teljes népességnek nyújtott szolgáltatások inkluzívak legyenek, és további célzott támogatást kell biztosítaniuk ahhoz, hogy a romák ténylegesen egyenlő módon férjenek hozzá a különböző jogokhoz és szolgáltatásokhoz. A nemzeti kereteknek tervezési eszközökként kell szolgálniuk, amelyek segítik a nemzeti és uniós források felhasználását a romákat célzó fellépés és az inkluzív általános érvényesítési reform céljaira.  [25:  	Lásd az integrációs politikára vonatkozó közös uniós alapelveket. A 2. alapelv (kifejezett, de nem kizárólagos célba vétel) „A célcsoportot a romák jelentik, ugyanakkor nincs szó a hasonló társadalmi-gazdasági körülmények között élő más személyek kizárásáról”. A 4. alapelv (a romák teljes körű társadalmi integrációja) arra a célra utal, hogy „a romákat integrálni kell a többségi társadalomba (többségi oktatási intézmények, többségi munkahelyek és többségi lakhatás). Ahol még mindig részlegesen vagy teljesen szegregált oktatás vagy lakáskörülmények állnak fenn, a romák társadalmi befogadására irányuló politikák célja ezen örökség tűllépése kell, hogy legyen. A mesterséges és elkülönülő »roma« munkaerőpiacok kialakulását kerülni kell”.] 

· A célmeghatározás, az adatgyűjtés, a nyomon követés és a jelentéstétel javítása: Az uniós szintű kiemelt célok és a vonatkozó mennyiségi és/vagy minőségi nemzeti célok elérésére irányuló munka valós előrehaladást idézhet elő a romák egyenlősége, társadalmi befogadása és részvétele terén. Az adatokat rendszeresen kell gyűjteni, hogy be lehessen őket építeni a jelentéstételbe és a nyomon követésbe, fejleszteni lehessen az átláthatóságot és a kiszámíthatóságot, valamint elő lehessen mozdítani a szakpolitikai ismeretek átadását és a tanulást[footnoteRef:26]. [26:  	Az adatgyűjtés emberi jogi alapú megközelítésével kapcsolatban a nemzeti hatóságoknak célszerű megtekinteni az egyenlőségre vonatkozó adatokról szóló európai kézikönyvet (2016. évi felülvizsgált verzió), az egyenlőségről szóló adatok gyűjtésének és használatának fejlesztéséről szóló iránymutatást (2018), valamint az „Adatgyűjtés az etnikai hovatartozás terén” c. kiadványt (2017). A tagállamoknak célszerű biztosítani az ilyen jellegű adatgyűjtéshez szükséges erőforrásokat, valamint kihasználni az ezzel kapcsolatos kapacitások megerősítése céljából a FRA által nyújtott támogatást.] 

Másrészt a közös vonásoknak minősülő kérdések gyakorlatban való kezelésével és a jelenlegi kerettel kapcsolatos tapasztalatokra és az elmúlt két évben széles körben végzett konzultációkra[footnoteRef:27] építve a Bizottság minden tagállamot felkér arra, hogy legalább az alábbi kötelezettségvállalásokat építse be a nemzeti romastratégiai keretébe: [27:  	Lásd az SWD(2020) 530 final számú kísérő dokumentumot.] 

	A nemzeti stratégiai keretnek meg kell határoznia az alábbiakat:
a) nemzeti kiindulási és célértékek az uniós célkitűzések és célok elérése érdekében, átfogó igényfelmérés alapján;
b) az egyes csoportokra (roma gyermekek, nők, fiatalok, idősebb romák vagy fogyatékossággal élő romák, mobilis uniós polgárok, nem uniós polgárok, hontalan romák) vonatkozó célok és intézkedések, hogy tükröződjön a romák közötti sokszínűség, beleértve a nemek közötti egyenlőség szempontját érvényesítő és a gyermekeket/életkort figyelembe vevő intézkedéseket;
c) a cigányellenességgel és a hátrányos megkülönböztetéssel szembeni intézkedések (pl. nemzeti rasszizmus elleni Ftervek révén);
d) a marginalizált romák gazdasági-társadalmi integrációját biztosító intézkedések, különösen az oktatás, a foglalkoztatás, az egészségügy és a lakhatás terén;
e) a célzott és általános intézkedések együttes alkalmazása, figyelembe véve a konkrét helyi kihívásokat, és kifejezetten azokra az akadályokra összpontosítva, amelyek megfosztják a romákat a többségi szakpolitikákhoz való egyenlő hozzáféréstől[footnoteRef:28]; [28:  	A romák társadalmi befogadásának közös alapelvei biztosítják a romák társadalmi befogadását támogató intézkedések sikeres kialakításának és végrehajtásának keretét. A 2. és 4. alapelv a célzott és általános intézkedések összehangolásával foglalkozik.] 

f) a szociális innovációt és a magántőkét teljes mértékben kiaknázó, külön költségvetés a végrehajtásra és a nyomon követésre[footnoteRef:29]; [29:  	Azoknak a tagállamoknak, amelyek az ESZA+ keretében a marginalizált közösségek – például romák – társadalmi-gazdasági integrációjának előmozdítására irányuló egyedi célkitűzés megvalósítására programoznak tevékenységeket, teljesíteniük kell a 2021–2027. évi közös rendelkezésekről szóló bizottsági rendeletjavaslat IV. mellékletében foglalt valamennyi követelményt a nemzeti romaintegrációs stratégiaiákról szóló, tematikus előfeltétellel kapcsolatban. Számos más uniós finanszírozási eszköz, például a kohéziós politika pénzeszközei felhasználhatók a romák egyenlősége és társadalmi befogadása érdekében.] 

g) mechanizmusok a meghatározott célok érdekében elért előrehaladásra vonatkozó jelentéstétellel, az előrehaladás nyomon követésével és értékelésével kapcsolatban;
h) szakpolitikai szempontból releváns konzultáció és együttműködés rendszere a romákkal és a romákat támogató civil társadalommal, az ágazati minisztériumokkal, az egyenlőséggel foglalkozó szervekkel, egyéb nemzeti emberi jogi intézményekkel és más érdekelt felekkel; valamint
i) kapacitásépítés a civil társadalomnak a szakpolitikai döntéshozatal valamennyi szakaszában való aktív részvételének előmozdítása, valamint a nemzeti és uniós platformok folyamataiba való bevonásának biztosítása érdekében[footnoteRef:30]. [30:  	Ezek a platformok a kormányzatok és a civil társadalom érdekelt feleit fogják össze. A cél az együttműködés és a romák sikeres integrációjára vonatkozó tapasztalatok cseréjének ösztönzése.] 

A nemzeti romaintegrációs kapcsolattartó pontoknak:
a) biztosítani kell a szükséges jogkört, elegendő erőforrást és személyzetet annak érdekében, hogy garantálni tudják a folyamatos koordinációt és nyomon követést; valamint
b) rendszeresen előrehaladási jelentést kell benyújtaniuk és részt kell venniük a nemzeti romaintegrációs kapcsolattartó pontok Bizottság által vezetett hálózatának fő tevékenységeiben[footnoteRef:31]. [31:  	Már a 2011–2020 közötti időszakban létrejött a nemzeti romaintegrációs kapcsolattartó pontok hálózata, ami lehetővé tette a tagállamok közötti, uniós szintű információ- és tapasztalatcserét.] 



Harmadrészt e közös vonások és minimális kötelezettségvállalások mellett fontosak lehetnek az adott nemzeti környezethez igazodó további nemzeti erőfeszítések. A romák egyenlőségével, társadalmi befogadásával és részvételével kapcsolatos kihívások jelentős mértékben eltérnek az egyes tagállamok között a roma lakosság méretétől és teljes lakosságon belüli arányától, a szélesebb gazdasági kontextustól, valamint a kirekesztés és hátrányos megkülönböztetés hagyományától függően. Ezenkívül attól is függnek, hogy a romák hol és miként élnek (vidéki, városi környezetben, mobilis módon, szegregált területen), továbbá olyan konkrét szempontoktól, mint a nemzetközi mobilitás, migráció vagy az állampolgári dokumentációval kapcsolatos kérdések. Ezeket a különböző kihívásokat lehet tükrözni a nemzeti romastratégiai keretekben a differenciált célkitűzések, a beruházás szintjei és a szakpolitikai megoldások típusai révén. A nemzeti körülmények függvényében (mint például az adatgyűjtési lehetőségek, a célzott vagy többségi uniós finanszírozás használata, a roma lakosság relatív mérete és különleges szükségletei) a Bizottság felszólítja a tagállamokat, hogy az alábbiak szerint tegyenek további kötelezettségvállalásokat:
	A nemzeti stratégiai keretnek meg kell határoznia továbbá az alábbiakat:
a) nemzeti mennyiségi és minőségi célok mind a hét uniós célkitűzés és a kapcsolódó célértékek tekintetében (az adatok rendelkezésre állásától függően);
b) hogyan fogják az uniós és nemzeti forrásokat és pénzügyi eszközöket a romák érdekében felhasználni; valamint
c) hogyan járulnak hozzá az egyenlőséghez és az integrációhoz az intézményi vagy közigazgatási reformok.
A nemzeti romaintegrációs kapcsolattartó pontoknak félidős értékelést is kell végezniük, és felül kell vizsgálniuk a nemzeti stratégiai keretet.


Negyedrészt, ahol a romák a lakosság jelentős részét teszik ki (jóval 1 % fölött)[footnoteRef:32], az egyenlőségük és integrációjuk előmozdítása nem csupán az alapvető jogok tekintetében fontos, hanem egyértelmű gazdasági jelentősége is van. Azokban az országokban, ahol a roma lakosság aránya nagyobb, ez a csoport az iskoláskorú népesség és a jövőbeli munkaerő egyre nagyobb arányát teszi ki. Hátrányos demográfiai fejlemények idején a romák társadalmi-gazdasági integrációja terén elért haladással  lehetőség nyílik a munkaerőpiaci és szakképzési hiányosságok, valamint a szociális kiadások csökkentésére. A jobb oktatásba és a korábban kirekesztett munkaerő továbbképzésébe való beruházás kedvezően hathat a termelékenység növekedésére. Annak biztosítása, hogy a romák ki tudják aknázni a gazdasághoz és társadalomhoz való általános hozzájárulás terén bennük rejlő potenciált, mindenki számára jobb társadalmi és gazdasági eredményekhez vezet.  [32:  	Négy uniós tagállamban él nagy roma népesség (Bulgária: 9,94 %, Románia: 9,02 %, Szlovákia: 8,63 %, Magyarország: 7,49 %). Csehország kisebb roma lakossággal rendelkezik (1,90 %), ahogyan Görögország (1,63 %) és Spanyolország is (1,55 %). Lásd:Az Európa Tanács 2012. évi becslései. ] 

Ez igazolja az intenzívebb kötelezettségvállalások és uniós támogatás szükségességét, különösen az uniós forrásoknak a célzott fellépés és az inkluzív többségi reformok terén történő felhasználása tekintetében. Ezzel kapcsolatban a jelentős roma lakossággal rendelkező tagállamokat arra ösztönözzük, hogy teljes mértékben használják ki az ESZA+-nak az olyan marginalizált közösségek, mint a romák társadalmi-gazdasági integrációjának előmozdításáról szóló, javasolt egyedi célkitűzését. Ezenkívül célszerű többet tenniük annak biztosítása érdekében, hogy a rendelkezésre álló finanszírozást valóban a romákra fordítsák. A szakpolitikai tervezés, nyomon követés és felülvizsgálat támogatása érdekében szükség van a nemek és etnikai hovatartozás szerinti felbontásban történő adatgyűjtésre is.
A minimális kötelezettségvállalások, valamint a nemzeti körülményekből eredő kötelezettségvállalások mellett a Bizottság ezért felszólítja a jelentős roma lakossággal rendelkező tagállamokat arra, hogy nemzeti romastratégiai keretükbe ambiciózusabb kötelezettségvállalásokat is építsenek be az alábbiak szerint:
	A nemzeti stratégiai keretnek továbbá:
a) olyan tervet vagy intézkedéscsomagot kell bemutatnia, amely a cigányellenesség és a hátrányos megkülönböztetés, az oktatási és lakhatási szegregáció, a romákkal szembeni előítéletek és sztereotípiák megelőzését és az azokkal szembeni küzdelmet célozza (az online térre is kiterjedően);
b) általánosan érvényesítenie kell a romák egyenlőségét és integrációját regionális és helyi szinten; valamint
c) meg kell határoznia, hogy az uniós és nemzeti forrásokat és pénzügyi eszközöket hogyan fordítsák a többségi szakpolitikák társadalmi befogadást elősegítő reformjára és célzott fellépésekre.
A nemzeti romaintegrációs kapcsolattartó pontok szerepét meg kell erősíteni, hogy azok:
a) külön csapatra és intézményi megbízatásra számíthassanak, ami biztosítja számukra a politikai súlyt, a hatékony ágazatközi koordinációt és a romák egyenlőségének és integrációjának regionális és helyi szintű általános érvényesítését;
b) részt vegyenek (az uniós forrásokkal való gazdálkodásért felelős hatóságok révén) a romáknak szóló uniós források kiosztásával kapcsolatos kormányközi párbeszédek koordinációjában, és azok felhasználásának rendszeres nyomon követésében (pl. a monitoringbizottságokon, a romák integrációjával foglalkozó hatásvizsgálatokon keresztül); 
c) biztosítsák a romák társadalmi szerepvállalását segítő nemzeti konzultációt és párbeszédet (különösen a fiatalok és nők esetében); valamint
d) biztosítsák, hogy a közpolitikák és az általános szolgáltatások (pl. a vészhelyzeti és középtávú intézkedések válság idején, jogalkotási reform, az oktatással, foglalkoztatással, egészségüggyel, lakhatással kapcsolatos szakpolitikai tervezés, a társadalmi-gazdasági integráció más területei, a szociális szolgáltatások, a közlekedés, a minimálbérrendszerek és a megkülönböztetést tiltó jogalkotás) valóban elérhetők legyenek a romák számára, beleértve azokat is, akik távoli vidéki területeken élnek.


Végezetül a nemzeti romastratégiai keretek kialakítása és végrehajtása során a tagállamoknak célszerű figyelembe venniük a romák integrációjára vonatkozó közös uniós alapelveket[footnoteRef:33]. Az 1. melléklet[footnoteRef:34] további iránymutatást nyújt a cigányellenesség és a több generációs szegénység elleni küzdelemmel[footnoteRef:35], a romák részvételével és társadalmi szerepvállalásának megerősítésével, a romák közötti sokszínűség tükrözésével, valamint és a célzott és a többségi megközelítések összehangolásával kapcsolatos szakpolitikai tervezés és végrehajtás tekintetében. Ezenkívül iránymutatást nyújt az újonnan megjelenő kihívásoknak való hatékonyabb megfeleléssel kapcsolatban, például a Covid19-világjárványhoz hasonló válságok romákra gyakorolt aránytalan hatásának leküzdése, a digitális integráció és a környezeti igazságosság biztosítása terén. Továbbá iránymutatást nyújt a roma művészet, történelem és kultúra, valamint a társadalmi innováció és szakpolitikai kísérletek (és azokkal kapcsolatos tudatosság) előmozdításával kapcsolatban.  [33:  	Az integrációs politikára vonatkozó közös uniós alapelvek.]  [34:  	Az 1. melléklet az uniós keret értékeléséből szerzett tapasztalatokat, a három szakértői jelentésből származó inputot, valamint a romákra vonatkozó, 2020-at követő szakpolitikákra vonatkozó gondolatokat megalapozó civil véleményeket és a bizottsági szolgálatok szakértelmét veszi alapul.]  [35:  	Egy folyamatban lévő bizottsági projekt, amelynek véglegesítésére 2020 végéig kerül sor, a szegénység és kirekesztettség generációk közötti továbbélésének fő okait elemzi, és intézkedéseket javasol azok leküzdésére. A Bizottság és az Alapjogi Ügynökség egy másik folyamatban lévő projektje az arra vonatkozó adatokat fogja elemezni, hogy milyen kapcsolat van Európában a szubnacionális szintű hátrányos megkülönböztetés és sebezhetőség között; milyen súlya van a hátrányos megkülönböztetésnek a társadalmi-gazdasági kirekesztettség relatív kockázatában, és hogy a romákat jobban érintette-e a Covid19-világjárvány, és jobban ki voltak-e téve annak bizonyos térségekben. A megállapítások bizonyítékokkal támaszthatják alá a társadalmi-gazdasági hátrány és megkülönböztetés leküzdésére irányuló, átfogó fellépést.] 

A Bizottság nem csupán a pénzügyi támogatáson és a kölcsönös tanuláshoz és kapacitásépítéshez hasonló koordinációs intézkedéseken keresztül fogja támogatni a tagállamokat abban, hogy kialakítsák és végrehajtsák nemzeti romastratégiai keretüket, hanem a strukturálisreform-támogató programon keresztül módszertani támogatást[footnoteRef:36] és segítségnyújtást is kínál a nyomonkövetési és értékelési rendszerek kialakítása érdekében[footnoteRef:37]. A tagállamok az EU Alapjogi Ügynökségétől, az egyenlőséggel foglalkozó szervektől és az egyéb nemzeti emberi jogi intézményektől és nemzeti statisztikai intézményektől is kaphatnak támogatást a nemzeti szintű rendszeres adatgyűjtési kapacitásaik biztosítása/javítása érdekében[footnoteRef:38]. Az uniós támogatás a tagállamok kötelezettségvállalásainak szintjéhez fog igazodni. [36:  	Különösen a Bizottság Közös Kutatóközpontjától a kiválasztott célzott vagy többségi, kiemelt beavatkozások randomizált hatásvizsgálataihoz, valamint az Alapjogi Ügynökségtől a tervezett intézkedések helytállóságának értékeléséhez.]  [37:  	Románia például jelenleg technikai támogatást kap a strukturálisreform-támogató programon keresztül, hogy kialakítsa a romák integrációját célzó stratégia végrehajtásának nyomon követésére és értékelésére irányuló rendszert.]  [38:  	Az egyéni szintű adatgyűjtés esetén az önazonosítás elvének kialakítása érdekében, pl. népszámlálás, nagy méretű felmérések és adott esetben közigazgatási adatoktekintetében.] 

III.2 	A nemzeti fellépésre és a célok elérése felé tett előrehaladásra vonatkozó jelentéstétel és annak nyomon követése
Annak érdekében, hogy biztosítani lehessen a mindkét uniós céllal, valamint a fent javasolt nemzeti célokkal kapcsolatos hatékony adatgyűjtést, jelentéstételt és az előrehaladás nyomon követését, a Bizottság egy újdonságnak számító mutatóportfólió alkalmazását javasolja (lásd a 2. mellékletet). Ez valós értéket jelentene a tagállamok közötti kölcsönös tanulás szempontjából. Ezt a portfóliót a romamutatókkal és beszámolással foglalkozó, a FRA által koordinált munkacsoport alakította ki, a nemzeti romaintegrációs kapcsolattartó pontok, a nemzeti statisztikai hivatalok és a Bizottság bevonásával. Ezenkívül a portfólió lehetővé fogja tenni a javasolt tanácsi ajánlásban meghatározott intézkedésekről való jelentéstételt is. 
A nemzeti fellépéssel kapcsolatos jelentéstételre és nyomon követésre mind uniós, mind pedig nemzeti szinten sor kerül majd. 2022-ben a Bizottság számba veszi a nemzeti romastratégiai kereteket, értékeli a tagállamok által tett kötelezettségvállalásokat, és iránymutatást nyújt a szükséges javításokról. 
A tagállamokat arra kéri a Bizottság, hogy 2023-tól kezdve kétévente tegyenek jelentést a nemzeti romastratégiai keretük végrehajtásáról, beleértve az egyenlőséget, társadalmi befogadást és részvételt előmozdító intézkedéseket és a mutatóportfólió teljes körű kihasználását. A jelentéstétel során a nemzeti keretekben meghatározott kötelezettségvállalások végrehajtására kell összpontosítani, beleértve adott esetben a nemzeti célok elérését. Ezeket a jelentéseket az átláthatóság növelése és a szakpolitikai ismeretek átadásának előmozdítása érdekében nyilvánossá kell tenni. A stratégiai kereteket és a végleges jelentéseket a nemzeti parlamenteknek is meg kell vitatniuk. 
A Bizottság felkéri a FRA-t, hogy 2020-tól kezdődően négyévente végezze el a rendszeres romafelmérést, hogy a változás méréséhez biztosítsa a szükséges alapértékeket, továbbá félidős és időszak végi adatokat[footnoteRef:39]. A Bizottság továbbá felkéri a FRA-t, hogy támogassa a tagállamok adatgyűjtési és jelentéstételi erőfeszítéseit a romamutatókkal és beszámolással foglalkozó munkacsoporton keresztül, és segítse a nemzeti előrehaladás Bizottság általi nyomon követését és elemzését. [39:  	2021-ben a felmérés kiegészül majd Szerbiával és Észak-Macedóniával.] 

A nemzeti jelentések a civil társadalom és a FRA adataival kiegészülve a Bizottság kétévente kiadott, rendszeres nyomonkövetési jelentéseinek alapjául szolgálnak. A Bizottság továbbá félidős és utólagos értékelést is végez az uniós romastratégiai keret tekintetében.
IV. 	UNIÓS INTÉZKEDÉSEK
A tagállamok a fő szereplők a romákkal kapcsolatos változás lehetővé tételében. Az uniós fellépés és támogatás az uniós célkitűzések és célszámok 2030-ig történő elérésére irányuló előrehaladás előmozdítása érdekében kiegészíti a nemzeti erőfeszítéseket.
IV.1.	Az uniós jogszabályok végrehajtása
A cigányellenességgel és a romák elleni hátrányos megkülönböztetéssel szembeni küzdelem a rögzített uniós jogi kereten alapul, beleértve a megkülönböztetésmentesség és egyenlőség Szerződésekben foglalt általános elveit, amelyeket az EU Alapjogi Chartája is megerősít[footnoteRef:40], valamint a faji egyenlőségről szóló irányelvet[footnoteRef:41] és a rasszizmus és az idegengyűlölet elleni küzdelemről szóló tanácsi kerethatározatot[footnoteRef:42]. Ahogyan az EU 2020–2025-re vonatkozó rasszizmus elleni cselekvési terve is hangsúlyozza, a hátrányos megkülönböztetéssel szembeni átfogó védelemhez elsősorban a jogi keret hatékony végrehajtására van szükség, hogy biztosítani lehessen az egyéni jogok és kötelezettségek gyakorlati betartását. Ez a munka a romáknál szélesebb körre irányul, azonban közvetlen előnnyel jár a roma közösségek számára is. [40:  	Lásd különösen az Európai Unióról szóló Szerződés 2. cikkét, 3. cikkének (3) bekezdését (EUSZ), az Európai Unió működéséről szóló Szerződés 8. cikkét, 10. cikkét, 19. cikkét és 67. cikkének (3) bekezdését (EUMSZ) és a Charta 20. és 21. cikkét.]  [41:  	2000/43/EK]  [42:  	2008/913/JHA] 

A Bizottság folytatni fogja a faji egyenlőségről szóló irányelv alkalmazásának nyomon követését és végrehajtását a rendszerszerű hátrányos megkülönböztetés vizsgálatával és szükséges esetén a kötelezettségszegési eljárások indításával, hogy változást idézzen elő a nemzeti jogszabályokban és szakpolitikákban. Az elmúlt években külön hangsúlyt kapott a roma gyermekekkel szembeni, oktatáson belüli hátrányos megkülönböztetés. A Bizottság iránymutatást és képzést nyújt, valamint pénzügyi támogatást kínál az egyenlőséggel kapcsolatos adatok gyűjtéséhez, valamint az irányelv hatékony végrehajtásához és érvényesítéséhez, többek közt az áldozatok érdekeinek képviseletén keresztül. Ahogyan az uniós rasszizmus elleni cselekvési tervben szerepel, a Bizottság 2021-ben jelentést fog készíteni az irányelv végrehajtásáról[footnoteRef:43], és 2022-ig esetlegesen új jogszabályokat fog alkotni. Ezenkívül a Bizottság folytatni fogja az egyenlőséggel foglalkozó szervek munkájának támogatását, amelyek munkájuk során[footnoteRef:44] előnyben részesítik a romák helyzetének és tapasztalatainak javítását. A Bizottság nyomon fogja követni az egyenlőséggel foglalkozó szervekre vonatkozó előírásokról szóló bizottsági ajánlás végrehajtását[footnoteRef:45]. Az egyenlőséggel foglalkozó szervek szerepe és függetlensége, valamint az e szervek szerepének megerősítésére irányuló új jogszabályok iránti esetleges igény a 2021. évi jelentés fontos témája lesz. [43:  	A jelentés továbbá ki fog terjedni a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL L 303., 2000.12.2., 16. o.) alkalmazására is.]  [44:  	Equinet, 2020. július 28.: „Roma and Traveller inclusion: towards a new EU framework learning from the work of equality bodies” (A romák és nomád életmódot folytatók társadalmi befogadása: az egyenlőséggel foglalkozó szervezetek munkájából tanuló új uniós keret).]  [45:  	C(2018)3850 final.] 

A Bizottság továbbá folytatni fogja a rasszizmus és idegengyűlölet megelőzésére és leküzdésére irányuló munkáját, különösen a gyűlölet-bűncselekmények nyilvántartásával és jelentésével a FRA támogatásával, továbbá megerősíti a jogérvényesítéssel kapcsolatos képzési stratégiákat és a gyűlölet-bűncselekmények áldozatainak támogatását. A FRA[footnoteRef:46] szerint a romákat nagy arányban éri gyűlöletből fakadó zaklatás (a roma származású válaszadók 30 %-át). A Bizottság megerősíti azon kötelezettségvállalását, hogy biztosítsa a rasszizmus és az idegengyűlölet elleni küzdelemről szóló tanácsi kerethatározat teljes körű és megfelelő átültetését és végrehajtását, és ahol szükséges, kötelezettségszegési eljárásokat indítson[footnoteRef:47]. A cigányellenességgel szembeni küzdelem előfeltételeként a tagállamok jogszabályaiba teljes mértékben és megfelelően át kell ültetni a gyűlöletbeszéd kriminalizációjára, valamint a holokauszt tagadására, védelmezésére vagy jelentéktelen színben történő feltüntetésére vonatkozó minimum-előírásokat. A kisebbségi etnikai vagy faji háttérrel rendelkező más emberekhez hasonlóan a romákat is érinti az online gyűlöletbeszéd, és a cigányellenesség a gyűlöletbeszéd egyik leggyakrabban jelentett oka. A Bizottság továbbra is együttműködik az IT-vállalatokkal, hogy visszaszorítsa a jogellenes online gyűlöletbeszédet, és hogy ezeket az erőfeszítéseket más közösségi oldalak platformjaira is kiterjessze[footnoteRef:48]. A kerethatározatot kiegészíti az áldozatok jogairól szóló irányelv[footnoteRef:49], amely többek között a gyűlölet-bűncselekmények és gyűlöletbeszédek áldozatai számára történő igazságszolgáltatást, valamint az áldozatok védelmét és támogatását célozza. Az áldozatok jogairól szóló (2020–2025. közötti) uniós stratégia a gyűlölet-bűncselekmények áldozatainak – köztük a romáknak a – különleges szükségleteivel foglalkozik[footnoteRef:50]. [46:  	FRA, 2017, Az európai kisebbségekkel és megkülönböztetéssel kapcsolatos második felmérés.]  [47:  	az EU rasszizmus elleni cselekvési terve a 2020–2025-ös időszakra COM(2020) 565 final.]  [48:  	Lásd a jogellenes online gyűlöletbeszéd felszámolására vonatkozó magatartási kódexre vonatkozó munkát, C(2018) 1177 final.]  [49:  	2012/29/EU.]  [50:  	COM(2020) 258 final. ] 

IV.2. 	A romák egyenlőségének általános érvényesítése az uniós szakpolitikai kezdeményezésekben és uniós források mozgósítása a romák számára[footnoteRef:51] [51:  	A vonatkozó többségi uniós szakpolitikai kezdeményezésekkel és az uniós források felhasználásával kapcsolatos további információkért lásd a bizottsági szolgálati munkadokumentum 3. mellékletét.] 

A romák egyenlőségének, társadalmi befogadásának és részvételének valamennyi vonatkozó bizottsági kezdeményezésben való általános érvényesítése kulcsfontosságú az e stratégiai keretben meghatározott célkitűzések elérése érdekében. A társadalmi-gazdasági integrációtól a mesterséges intelligenciáig, a zöld megállapodástól a digitális integrációig és a gyűlöletbeszédek leküzdésétől a migrációs szakpolitikákig az egyes szakpolitikák kialakítása során az egyenlőségre vonatkozó dimenzió beépítése magában foglalja annak biztosítását is, hogy az uniós és nemzeti szakpolitikák valamennyi roma személy érdekeit szolgálják. A mindenki számára és minden értelemben biztosított egyenlőség előmozdítására irányuló tevékenységei részeként a Bizottság egyenlőséggel foglalkozó belső munkacsoportja annak biztosítására fog törekedni, hogy a faji vagy etnikai származáson alapuló megkülönböztetés és a más alapon történő hátrányos megkülönböztetéssel közös metszéspontok elleni küzdelem be legyen építve valamennyi uniós szakpolitikába, jogszabályba és finanszírozási programba. Az EU 2020–2025-re vonatkozó rasszizmus elleni cselekvési tervének végrehajtása során a romák perspektívája mindig érvényesülni fog. Az általános érvényesítésre vonatkozó iránymutatás és képzés segíteni fog mindenkit, aki részt vesz az egyenlőségi perspektívának az uniós beavatkozások minden szakaszába való beépítésében, és emellett aktívabb konzultáció előmozdítására kerül majd sor a romákat képviselő szervezetekkel a Bizottság teljes szakpolitikai ciklusa során.
A Bizottság romákkal foglalkozó belső munkacsoportja[footnoteRef:52] továbbra is be fogja vonni a különböző bizottsági szolgálatokat a kulcsfontosságú kiemelt területek különböző szintjeibe, például az uniós forrásoknak a romák egyenlőségét és integrációját előmozdító, hatékony használatába. [52:  	2010-ben jött létre, és a DG JUST, EMPL, EAC, SANTE, NEAR, HOME, REGIO és AGRI képviselőiből áll.] 

A NextGeneration EU részeként az új Helyreállítási és Rezilienciaépítési Eszköz támogatni fogja a beruházásokat és reformokat, amelyek elengedhetetlenek a tartós helyreállításhoz, valamint a gazdasági és társadalmi reziliencia és kohézió előmozdításához. A támogatáshoz a tagállamoknak helyreállítási és rezilienciaépítési terveket kell készíteniük, amelyek a válság gazdasági és társadalmi hatásait, a digitális és zöld átállást, valamint az európai szemeszter keretében az országspecifikus ajánlásokban azonosított prioritásokat célozzák. Ez a támogatás lehetőségeket nyújt a tagállamok számára, hogy segítsék a marginalizált csoportok integrációját, beleértve a romákat és egyéb, kisebbségi faji vagy etnikai háttérrel rendelkező személyeket. A Bizottság többéves pénzügyi keretre vonatkozó javaslatai előmozdítják a romák integrációját és a hátrányos megkülönböztetés elleni küzdelmet, különösen az Európai Szociális Alap Pluszon (ESZA+), az Európai Regionális Fejlesztési Alapon (ERFA) és az Európai Mezőgazdasági Vidékfejlesztési Alapon (EMVA) keresztül. 2019-ben a Bizottság az európai szemeszter számos országspecifikus jelentésében[footnoteRef:53] hangsúlyozta a romák integrációjának fontosságát; ennek tükröződnie kell a 2021–2027-re vonatkozó programokban.  [53:  	Lásd a BG-re, CZ-re, ES-re, HU-ra, RO-ra és SK-ra vonatkozó országspecifikus jelentéseket, és különösen azok D. mellékletét.] 

A Bizottság közös rendelkezésekről, az ESZA+-ról, ERFA-ról és EMVA-ról szóló rendeletekre[footnoteRef:54] vonatkozó javaslatai: [54:  	COM(2018)375 final, COM(2018)382 final, COM(2018)392 final.] 

· pénzügyi támogatás nyújtása a nemzeti romastratégiai keretek és intézkedések végrehajtására, beleértve az emberi erőforrásokat, az infrastruktúrát és a kapacitásépítési tevékenységeket;
· a mindenki számára szóló esélyegyenlőségi programok előmozdítása, nemen, faji vagy etnikai származáson, valláson vagy meggyőződésen, fogyatékosságon, életkoron vagy szexuális irányultságon alapuló megkülönböztetés nélkül;
· a tematikus (nemzeti romastratégiai szakpolitikai keret, a társadalmi integrációra és a szegénység visszaszorítására irányuló nemzeti stratégiai szakpolitikai keret) és horizontális (Alapjogi Charta) előfeltételeknek a 2021–2027 közötti időszak során történő teljesítésének kérése;
· annak előírása, hogy az ESZA+ forrásainak legalább 25 %-a a társadalmi integrációt támogassa, ezáltal biztosítva, hogy egy minimumösszeg a leginkább rászorulókat célozza; valamint
· a „partnerségi elv” hangsúlyozása, azaz valamennyi érdekelt fél bevonása a programok és partnerségi megállapodások előkészítésébe és végrehajtásába, valamint a monitoringbizottságokba, beleértve a társadalmi integrációt, a megkülönböztetésmentességet és alapjogokat képviselő szerveket, a civil társadalmi szervezeteket.
A tagállamok kulcsfontosságú szerepet játszanak a közpolitikák kialakítása és a romákat támogató finanszírozási programok kihasználásának maximalizálása terén, mivel az uniós költségvetés jelentős részét a tagállamok hajtják végre megosztott irányítás keretében. A Bizottság ezért felszólítja a tagállamokat, hogy a 2021–2027-re vonatkozó többéves pénzügyi keret és a NextGeneration EU szerinti finanszírozást fordítsák a romákkal kapcsolatos kihívások leküzdésére és szükségleteik kielégítésére, hogy végrehajthassák a nemzeti romastratégiai keretekben tett kötelezettségvállalásaikat. A Bizottság célja biztosítani, hogy az európai szemeszter során azonosított, országspecifikus kihívásokat megfelelően kezeljék a következő partnerségi megállapodásokban, és hogy az egyenlőséget és integrációt előmozdító intézkedéseket végrehajtsák az operatív programokon keresztül. A Bizottság szorosan nyomon fogja követni, hogy ezekben a tagállamokban bevezették-e a szolgáltatások inkluzívvá tételére és a marginalizált roma közösségeket célzó programok biztosítására vonatkozó kettős stratégiát, és az tükröződik-e a 2021–2027-re vonatkozó programozási dokumentumokban. A 2021–2027 közötti uniós forrásokra vonatkozó, a Bizottság által javasolt előfeltételek célja, hogy biztosítsák az alapjogokat, valamint a romák egyenlőségét, társadalmi befogadását és részvételét. 
A romákkal kapcsolatos beavatkozások hatékonysága és eredményessége növelésének érdekében a Bizottság támogatni fogja a szakpolitikákkal és finanszírozással kapcsolatos nemzetközi tanulást, például az irányító hatóságok EURoma hálózatát[footnoteRef:55] és a nemzeti romaintegrációs kapcsolattartó pontokat. [55:  	2007-ben Spanyolország ESZA irányító hatósága által alapított hálózat.] 

Az InvestEU program[footnoteRef:56] a szociális beruházásra és készségfejlesztésre vonatkozó kereten belül hozzá tud járulni a marginalizált csoportok – köztük a romák – társadalmi-gazdasági integrációjához. Ez megtörténhet az innovatív finanszírozási megközelítéseken keresztül, mint a szociális beruházási kötvények és az eredményorientált projektek, beleértve azoknak az uniós támogatásokkal és/vagy az ágazati programokból származó finanszírozási eszközökkel való vegyítését vagy a különböző uniós finanszírozási források kombinációját. A Bizottság célzott kísérleti kezdeményezéseket fog végrehajtani annak érdekében, hogy tesztelje és bemutassa a konkrét integrációs aspektusokra vonatkozó munkamegközelítéseket (lakhatás, foglalkoztatás, társadalombiztosítás) az innovatív finanszírozási megközelítések alkalmazásával, amelyeket nemzeti vagy uniós szinten nagyobb programokon keresztül át lehet venni/ki lehet bővíteni vagy meg lehet ismételni. A technikai támogatási eszközön keresztül a tagállamok képesek lesznek arra, hogy technikai támogatást kérjenek a romák egyenlőségének szakpolitikai döntéshozatalon és reformfolyamatokon belüli általános érvényesítéséhez. [56:  	InvestEU program (2021–2027), lásd továbbá a bizottsági szolgálati munkadokumentum 3. mellékletét.] 

IV.3. 	A romák részvételének, társadalmi befogadásának és sokszínűségének előmozdítására irányuló uniós fellépés és támogatás
A 2020–2025-re vonatkozó, uniós antirasszista cselekvési tervben a Bizottság elkötelezte magát az iránt, hogy intézményként példát mutasson azzal, hogy a toborzásra és kiválasztásra irányuló intézkedésekkel lépéseket tesz a bizottsági személyzet reprezentatív jellegének jelentős fejlesztése érdekében. Ezen intézkedések végrehajtása során a Bizottság biztosítani fogja, hogy azok a romákra is vonatkozzanak. A Bizottság felszólítja a többi uniós intézményt, hogy tegyenek lépéseket a munkahelyi sokszínűség és integráció előmozdítása érdekében.
A Bizottság a nagyobb mértékű kölcsönös tanulás érdekében rendszeres találkozókat fog szervezni a tagállamok képviselőivel[footnoteRef:57] és az uniós szintű civil társadalmi és nemzetközi szervezetekkel. Ezenkívül biztosítani fogja az érdekelt felek közötti rendszeres párbeszédet. A Bizottság 2021–2027-ben folytatni fogja a kohéziós politikáról szóló találkozók szervezését a civil társadalmi szervezetekkel („strukturált párbeszéd”). Ezenkívül zárt találkozókat fog szervezni a roma civil társadalmi szervezetekkel a kohéziós politika fejleményeiről. [57:  	A nemzeti romaintegrációs kapcsolattartó pontok hálózatának keretében. ] 

Az Európai Parlament javaslatának[footnoteRef:58] megfelelően a Bizottság elindítja a roma civil társadalom kapacitásépítésének új ciklusát, hogy a roma civil társadalmi ellenőrzésre irányuló projektből (2017–2020) levont tanulságokra alapozva lehetővé tegye a koordinált független civil társadalmi ellenőrzést és jelentéstételt. A koordinált független civil társadalmi ellenőrzésre vonatkozó jelentésekre a tervek szerint 2022-től kezdődően kétévente kerül sor.  [58:  	Előkészítő intézkedés (2020) – Roma civil társadalmi ellenőrzés – A romák és a romákat támogató civil társadalom kapacitásának és részvételének megerősítése a szakpolitikák nyomon követésében és felülvizsgálatában.] 

A Bizottság célja az lesz, hogy maximalizálja az Európai Roma Platform[footnoteRef:59] hatását, összefogva a nemzeti kormányokat, az EU-t, a nemzetközi szervezeteket és a roma civil társadalom képviselőit, valamint az együttműködés és a tapasztalatcsere ösztönzésére törekedve. A roma civil társadalmi ellenőrzésre vonatkozó projekt és a nemzeti ellenőrzési jelentések megállapításai alapján megszervezi a nemzeti stratégiai keretek tematikus, országos és regionális felülvizsgálatát. [59:  	https://ec.europa.eu/info/policies/justice-and-fundamental-rights/combatting-discrimination/roma-and-eu/european-platform-roma-inclusion_en ] 

A nemzeti roma platformoknak nyújtott finanszírozáson keresztül a Bizottság elő fogja mozdítani e platformok reformját[footnoteRef:60], különösen azzal, hogy a nemzeti roma lakosság szempontjából reprezentatívabbá teszi őket. A platformokat ki kell terjeszteni az új érdekelt felekre (pl. a gyermekjogi szervezetekre, a magánszektorra), hogy lehetővé váljon az új ismeretek elsajátítása, ki lehessen aknázni a szociális innovációban rejlő potenciált, meg lehessen változtatni a mentalitást, és tartós társadalmi változást lehessen előidézni. A romák és különösen a nők és fiatalok aktív társadalmi szerepvállalásának ösztönzése érdekében képviselőt kell választani a platformok élére, hogy biztosítani lehessen a nemzetközi kapcsolatépítést a nemzeti és európai roma platformok között, és a roma fiataloknak külön gyakornoki vagy junior pozíciókat kell kínálni a nemzeti roma platformok végrehajtásával kapcsolatos nemzeti szervezetekben. A más uniós, nemzeti vagy nemzetközi kezdeményezésekkel fennálló szinergiákat, különös tekintettel a civil társadalmi ellenőrzéssel kapcsolatos projektre, arra kell használni, hogy fokozni lehessen a kölcsönös tanulást és a szakpolitikák átadását.  [60:  	A nemzeti roma platformok részvételi és konzultációs folyamatok, amelyeket a Bizottság rendszeres finanszírozási támogatási pályázatokon keresztül megvalósuló támogatásával a nemzeti romaintegrációs kapcsolattartó pontok hívnak össze és irányítanak a párbeszéd, a kölcsönös tanulás, az együttműködés, valamint a nemzeti stratégiai keretek kialakításába, végrehajtásába és ellenőrzésébe való bevonás érdekében. A nemzeti roma platform folyamatainak hozzá kell járulniuk a szakpolitikák tervezéséhez, végrehajtásához, ellenőrzéséhez és felülvizsgálatához. A platformok fő küldetése három részből áll: a nemzeti romastratégiai keretek végrehajtásáról szóló szakpolitikai párbeszéd szélesítése, a nemzeti elszámoltathatósági struktúrák elmélyítése és a helyi és nemzeti szintek közötti kapcsolat megerősítése.] 

IV.4. 	Az egyenlőség előmozdítására és a cigányellenességgel szembeni küzdelemre irányuló uniós fellépés és támogatás
A romák egyenlőségének a cigányellenesség leküzdése révén történő előmozdítása érdekében a Bizottság a Polgárok, egyenlőség, jogok és értékek program keretében támogatni fogja azokat a tevékenységeket, amelyek a pozitív narratívákat és a roma példaképeket helyezik előtérbe, küzdenek a negatív sztereotípiák ellen, felhívják a figyelmet a romák történelmére és kultúrájára, valamint előmozdítják az igazságot és megbékélést. 
A Bizottság az UNESCO-val közös kampányt indít a dezinformáció, a gyűlöletbeszéd és az összeesküvés-elméletek elleni küzdelem érdekében, beleértve azokat, amelyek a romákra vonatkoznak. Folytatni fogja a magánágazat támogatását a sokszínűségi charták uniós platformja révén, és feltárja a médiával való kapcsolatteremtés lehetőségeit, hogy pozitív narratívákat alakítson ki és minden szinten előmozdítsa az egyenlőséget és sokszínűséget. A Bizottság a meglévő tapasztalatokra[footnoteRef:61] építve faji és etnikai, például a romákkal kapcsolatos sztereotípiákról szóló szemináriumsorozatokat fog kidolgozni, amelyen újságírók, civil társadalmi szervezetek és a faji vagy etnikai kisebbséghez tartozó személyek képviselői vesznek majd részt. [61:  	Lásd Médiaszemináriumok – A romákkal szembeni hátrányos megkülönböztetés megállítása.] 

A Bizottság kommunikációs tevékenységei az egyenlőség és sokszínűség előnyeit fogják hirdetni[footnoteRef:62]. A Bizottság számos figyelemfelkeltő rendezvényt fog szervezni, amelyek a nagy roma lakossággal rendelkező tagállamokra fognak összpontosítani, hogy küzdjön a sztereotípiákkal szemben, előmozdítsa a kulturális sokszínűséget, megerősítse és hangsúlyozza a roma gyermekek, fiatalok és nők példaképként betöltött szerepét a különböző közösségekben, és összehozza a közösségeket.  [62:  	pl. egy roma nő perspektívájából: Equal opportunities – let’s make it a reality for all (Esélyegyenlőség – tegyük valósággá mindenki számára).] 

A roma nők elleni többszörös megkülönböztetés következményeire való figyelemfelhívás össze lesz hangolva a nemi sztereotípiákkal szembeni küzdelemről szóló uniós szintű kommunikációs kampánnyal, amely a nemek közötti egyenlőségről szóló stratégia részeként az élet valamennyire területére irányuló, interszekcionális megközelítést alkalmaz.
A Bizottság:
– 	megerősíti a romákat a hátrányos megkülönböztetéssel és rasszizmussal szemben védelmező, meglévő uniós jogszabályokat, és szükség esetén kiegészíti azok hiányosságait;
– 	általánosan érvényesíti a romák egyenlőségét az uniós szakpolitikai kezdeményezésekben, és uniós forrásokat mozgósít a romák egyenlőségére, társadalmi befogadására és részvételére;
– 	lépéseket tesz a bizottsági személyzet sokszínűségének javítása érdekében;
– 	elindítja a roma civil társadalom kapacitásépítésének új ciklusát, és megerősíti az európai és nemzeti roma platformokat;
– 	népszerűsíti a pozitív narratívákat és a roma példaképeket, küzd a negatív sztereotípiákkal szemben, felhívja a figyelmet a roma történelemre és kultúrára, és előmozdítja az igazságot és a megbékélést.
V. 	A ROMÁK EGYENLŐSÉGÉNEK, TÁRSADALMI BEFOGADÁSÁNAK ÉS RÉSZVÉTELÉNEK ELŐMOZDÍTÁSA AZ EU-N KÍVÜL
Az EU-nak és a tagállamoknak elő kell mozdítaniuk a romák egyenlőségét, társadalmi befogadását és részvételét külső tevékenységeik során is, különösen a bővítési, szomszédsági, fejlesztési és humanitárius szakpolitikáik keretében. 
A nyugat-balkáni régió geostratégiai prioritást jelent az EU számára. A Bizottság 2020. februári közleménye[footnoteRef:63] az uniós szakpolitikákkal való összehangolásra szólít fel, többek között a leginkább rászorulók támogatása érdekében. A nyugat-balkáni partnerek már önkéntesen összehangolták saját szakpolitikáikat a 2020-ig szóló, nemzeti romaintegrációs stratégiáik uniós keretrendszerével. Továbbá jelentős előrehaladást értek el. A 2020. májusi, Zágrábban rendezett EU–Nyugat-Balkán csúcstalálkozón az uniós vezetők megerősítették a Nyugat-Balkán európai perspektívájának támogatását, valamint a politikai, gazdasági és társadalmi átalakulására irányuló támogatás fokozására vonatkozó elhatározásukat[footnoteRef:64]. Üdvözölték a nyugat-balkáni partnereknek a demokrácia és jogállamiság elsőbbsége iránti határozott elkötelezettségét, beleértve az emberi jogokat, a nemek közötti egyenlőséget és a kisebbségek jogait[footnoteRef:65]. [63:  	A csatlakozási folyamat előmozdítása – Hiteles uniós perspektíva a Nyugat-Balkán számára – COM(2020) 57 final.]  [64:  	EU–Nyugat-Balkán csúcstalálkozó, 2020. május 5–6., tanácsi következtetések és COM(2020) 315 final. ]  [65:  	Zágrábi Nyilatkozat.] 

A romák nyugat-balkáni jelenléte meghatározó és hasonló nagyságrendű azokhoz az uniós tagállamokhoz, amelyek jelentős roma lakossággal rendelkeznek. Feltétlenül szükséges, hogy a romák egyenlőségét, társadalmi befogadását és részvételét ugyanolyan módon kezeljék az EU-ban és a Nyugat-Balkánon, beleértve azonos célkitűzések alkalmazását a 2030-ig tartó időszakban. 2019 júliusában a Nyugat-Balkán miniszterelnökei elfogadták az uniós bővítési folyamat keretében a romák integrációjáról szóló nyilatkozatot, amelyben vállalták a romák helyzetének a csatlakozásukig történő konkrét javítását az oktatás, a foglalkoztatás, az egészségügy, a lakhatás, az állampolgári nyilvántartás és a megkülönböztetésmentesség terén[footnoteRef:66]. Az EU folytatni fogja a nyilatkozat végrehajtásának és az adatgyűjtésre irányuló munkának, a romákat figyelembe vevő költségvetés-tervezésnek és a romák lakhatása feltérképezésének a támogatását. Az uniós célkitűzésekhez és módszertanhoz való progresszív igazodás az EU-hoz csatlakozni kívánó valamennyi ország tekintetében az európai perspektíva része lesz.  [66:  	A romák foglalkoztatottságának növelése (16,5 %-ról 25 %-ra), a tankötelezettség teljesítése (51 %-ról 90 %-ra), az egészségbiztosítás nyújtása (legalább 95 %-ban), a lakhatás legalizációja, a hátrányos megkülönböztetés megelőzése, a teljes körű állampolgári nyilvántartás biztosítása. Poznani Nyilatkozat.] 

A nyugat-balkáni partnerek az uniós tagállamok szemeszterének folyamatához hasonlóan évente gazdasági reformprogramot nyújtanak be, amelyek a versenyképesség növelésére és az inkluzív növekedés és munkahelyteremtés javítására irányuló reformokat is tartalmaznak. A gazdasági reformprogramok a társadalmi befogadásról, a szegénység csökkentéséről és az esélyegyenlőségről tesznek jelentést, a romák tekintetében is. A 2021–2027-re vonatkozó Előcsatlakozási Támogatási Eszköz – az elfogadását követően – továbbra is támogatni fogja a reformokat és az uniós követelményekhez való igazodást regionális és nemzeti szinten. A Nyugat-Balkánra vonatkozó gazdasági és beruházási terv a régió konvergenciájának, növekedésének és versenyképességének növelése érdekében azonosítja a beruházás kiemelt területeit, nevezetesen a marginalizált csoportok és kisebbségek, többek között a roma közösségek támogatása céljából[footnoteRef:67]. A romák integrációja érdekében további uniós források mozgósítására kerül sor a Covid19-et követő helyreállítással és egyéb, külső kapcsolatokat támogató intézkedésekkel kapcsolatban, mint például a Szomszédsági, Fejlesztési és Nemzetközi Együttműködési Eszköz (NDICI)[footnoteRef:68]. [67:  COM (2020) 641 final, elfogadva 2020. október 6-án.]  [68:  	A Bizottság közleménye a Covid19 leküzdése és a világjárványt követő helyreállítás során a Nyugat-Balkánnak nyújtott támogatásról (COM (2020) 315 final).] 

Az EU folytatni fogja a megkülönböztetésmentesség és az egyenlőség előmozdítását világszerte az uniós stratégiai keretrendszeren[footnoteRef:69] és az emberi jogokra és a demokráciára vonatkozó uniós cselekvési terveken (2020–2024)[footnoteRef:70], valamint a nemek közötti egyenlőségre vonatkozó uniós cselekvési terveken[footnoteRef:71] keresztül, és foglalkozni fog a romákat érintő kérdésekkel a külső tevékenységekkel kapcsolatos megkülönböztetésmentességről szóló, 2019. évi iránymutatások[footnoteRef:72] végrehajtásakor. Az uniós fellépés kiegészíti a nemzeti kezdeményezéseket és támogatni fogja a civil társadalmat. A romák egyenlősége és társadalmi befogadása rendszeresen szerepelni fog a jelentős roma lakossággal rendelkező, nem uniós országokkal folytatott emberi jogi és egyéb politikai párbeszédek napirendi pontjai között. Az EU fenntartja a romák egyenlőségével kapcsolatos aktív kötelezettségvállalását a regionális és multilaterális fórumokon, különösen az Európa Tanácsban, az Európai Biztonsági és Együttműködési Szervezetben és az ENSZ-ben. [69:  	11855/12 II. melléklet, az Európai Unió Tanácsa, 2012. június 25.]  [70:  	Az emberi jogokra és a demokráciára vonatkozó, 2012–2014 és 2015–2019 közötti uniós cselekvési tervek; Közös közlemény és az emberi jogokra és a demokráciára vonatkozó uniós cselekvési terv (2020–2024), amelyet a biztosi testület 2020. március 25-én fogadott el, és amelynek Tanács általi elfogadása 2020 utolsó negyedévében várható.]  [71:  	A nemek közötti egyenlőség és a nők szerepének erősítése: az EU külkapcsolatainak hozzájárulása a nők és a lányok életének átalakulásához (2016–2020), SWD (2015) 182, és a dokumentum tervezett következő verziója.]  [72:  	Az EU emberi jogi iránymutatásai a megkülönböztetésmentesség elvének a külső tevékenysége keretében való érvényesítéséről.] 

VI. 	KÖVETKEZTETÉS
A romák évszázadok óta hozzájárulnak Európa kulturális gazdagságához, sokszínűségéhez, gazdaságához és közös történelméhez. Az EU-nak kötelessége megvédeni roma kisebbségét a hátrányos megkülönböztetéssel, a cigányellenességgel és a társadalmi kirekesztéssel szemben. A romák egyenlőségének, társadalmi befogadásának és részvételének megvalósításához arra van szükség, hogy minden uniós intézmény, nemzeti kormány és uniós ügynökség, egyenlőséggel foglalkozó szerv és egyéb emberi jogi intézmény összefogjon, és a civil társadalommal és a nemzetközi szervezetekkel partnerségben, valamint maguknak a romáknak a teljes körű bevonásával lépjen fel. A Bizottság felkéri az Európai Parlamentet arra, hogy támogassa ezt a stratégiai keretet, és felkéri a Tanácsot, hogy dolgozzon a romák egyenlőségéről, társadalmi befogadásáról és részvételéről szóló ajánlásjavaslat gyors elfogadásán, biztosítva ezáltal, hogy a tagállamok és a Bizottság egymással összhangban dolgozzanak. Együtt valós előrehaladást érhetünk el 2030-ig, hogy olyan Európát teremtsünk, amelyben a roma személyek és közösségek a maguk sokszínűségében egyenlő esélyeket élveznek az élet minden területén, megtapasztalják a társadalmi-gazdasági befogadást és egyenlő módon részt vesznek a társadalom életében.

